सुरेश गी कोई परता नेईं देई सकदे दिखदे होई, ओ होर मते जोरा कन्ने बोले-में विधवा ब्याह् दी चंगेआई जां बुराई पर बैह्स नेईं करना च्हांदा। पर एदे बारे च भाएं तेरा सारा हिन्दू समाज करलाई-करलाई फामां होई जा तां बी में ए गल्ल मन्नने आस्तै त्यार नेईं जे इस दुद्द-पींदी बच्ची दे नसीबें च इयै किश ऐ। ओदे कोल नेहा किश बी नेईं, जेदे स्हारे ओ इक दिन बी गुजारी सकै। इन्नी उमर कट्टनी कोई मजाक नेईं। ब्रह्मचर्य-ब्रह्मचर्य आक्खी-आक्खी, संगा फाड़ने कन्नै ए दुनिया तपोबन च नेईं बदली सकदी। उस कुड़ी दे टल्ले दिक्खिए ते मेरा कालजा बडोई बडोई पौंदा हा।